title: 1982 m. balandžio 2 d. Komisijos direktyva, derinanti su technikos pažanga Tarybos direktyvą 77/541/EEB dėl valstybių narių įstatymų, reglamentuojančių motorinių transporto priemonių saugos diržus ir keleivio apsaugos sistemas, suderinimo

text:
Svarbus teisinis pranešimas

|

31982L0319

Oficialusis leidinys L 139 , 19/05/1982 p. 0017 - 0031 specialusis leidimas suomių kalba: skyrius 13 tomas 12 p. 0025  specialusis leidimas ispanų kalba: skyrius 13 tomas 12 p. 0170  specialusis leidimas švedų kalba: skyrius 13 tomas 12 p. 0025  specialusis leidimas portugalų kalba skyrius 13 tomas 12 p. 0170

		Komisijos direktyva1982 m. balandžio 2 d.derinanti su technikos pažanga Tarybos direktyvą 77/541/EEB dėl valstybių narių įstatymų, reglamentuojančių motorinių transporto priemonių saugos diržus ir keleivio apsaugos sistemas, suderinimo(82/319/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo [1] su paskutiniais pakeitimais, padarytais Direktyva 80/1267/EEB [2], ypač į jos 11 straipsnį,atsižvelgdama į 1977 m. birželio 28 d. Tarybos direktyvą 77/541/EEB dėl valstybių narių įstatymų, reglamentuojančių motorinių transporto priemonių saugos diržus ir keleivio apsaugos sistemas, suderinimo [3] su paskutiniais pakeitimais, padarytais Direktyva 81/576/EEB [4], ypač į jos 10 straipsnį,kadangi siekdama gerinti kelių eismo saugumą Taryba savo Direktyva 81/576/EEB išplėtė Direktyvos 77/541/EEB, kuri pirmiau buvo taikoma tik Direktyvos 70/156/EEB I priede apibrėžtos M1 kategorijos transporto priemonėms, taikymo sritį, ir nustatė, kad ji apima visas transporto priemonių klases; kadangi šis išplėtimas tapo įmanomas dėl per tą laiką pasiektos technikos pažangos; kadangi, norint įgyvendinti šią priemonę, atsiranda būtinybė suderinti toje direktyvoje pateiktus reikalavimus ir bandymus, atsižvelgiant į išplėstą taikymo sritį; kadangi sukaupta tos direktyvos taikymo patirtis parodė, kad tam tikras nuostatas reikia priartinti prie faktinių bandymo sąlygų;kadangi šios direktyvos nuostatos atitinka Direktyvų dėl techninių kliūčių panaikinimo transporto priemonių prekybos srityje derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 77/541/EEB I, III, VI, VII, VIII, IX, X ir XIV priedai iš dalies keičiami, atsižvelgiant į šios direktyvos priedą.2 straipsnis1. Nuo 1982 m. spalio 1 d. nė viena valstybė narė negali:a) dėl priežasčių, susijusių su saugos diržais ir susaistymo sistemomis:- atsisakyti suteikti M1 kategorijos transporto priemonės EEB tipo patvirtinimą, išduoti Direktyvos 70/156/EEB 10 straipsnio 1 dalies paskutinėje įtraukoje nurodytą dokumentą ar suteikti nacionalinį tipo patvirtinimą, arba- uždrausti pradėti eksploatuoti M1 kategorijos transporto priemones,jei šio tipo transporto priemonės ar transporto priemonių saugos diržai ir susaistymo sistemos atitinka Direktyvos 77/541/EEB reikalavimus su šia direktyva padarytais pakeitimais;b) - atsisakyti suteikti saugos diržo ar susaistymo sistemos, skirtų įrengti M1 kategorijos transporto priemonėse, EEB sudėtinės dalies tipo patvirtinimą, jei to tipo saugos diržai ar susaistymo sistemos atitinka Direktyvos 77/541/EEB reikalavimus su šia direktyva padarytais pakeitimais,- uždrausti pateikti į rinką saugos diržus ir susaistymo sistemas, ant kurių yra šia direktyva nustatytas EEB sudėtinės dalies tipo patvirtinimo ženklas.2. Nuo 1983 m. spalio 1 d. valstybės narės:a) - M1 kategorijos motorinės transporto priemonės tipui neišduoda Direktyvos 70/156/EEB 10 straipsnio 1 dalies paskutinėje įtraukoje nurodyto liudijimo,- gali atsisakyti suteikti M1 kategorijos motorinės transporto priemonės tipo nacionalinį tipo patvirtinimą,jei tos transporto priemonės saugos diržai ir susaistymo sistemos neatitinka Direktyvos 77/541/EEB reikalavimų su šia direktyva padarytais pakeitimais;b) gali atsisakyti suteikti saugos diržo ar susaistymo sistemos tipo, skirto įrengti M1 kategorijos transporto priemonėse, EEB sudėtinės dalies tipo patvirtinimą, jei to tipo saugos diržai ar susaistymo sistemos neatitinka Direktyvos 77/541/EEB reikalavimų su šia direktyva padarytais pakeitimais.3. Nuo 1990 m. spalio 1 d. valstybės narės:- gali uždrausti pradėti eksploatuoti M1 kategorijos transporto priemones, kurių saugos diržai ar susaistymo sistemos neatitinka Direktyvos 77/541/EEB reikalavimų su šia direktyva padarytais pakeitimais,- gali uždrausti pateikti į rinką saugos diržus ir susaistymo sistemas, skirtas įrengti M1 kategorijos transporto priemonėse, jei ant jų nėra šia direktyva nustatytų EEB sudėtinės dalies tipo patvirtinimo ženklų.3 straipsnisNuo 1982 m. spalio 1 d. nė viena valstybė narė negali:a) dėl priežasčių, susijusių su saugos diržais ir susaistymo sistemomis:- atsisakyti suteikti kitos nei M1 kategorijos motorinės transporto priemonės EEB tipo patvirtinimą, išduoti Direktyvos 70/156/EEB 10 straipsnio 1 dalies paskutinėje įtraukoje nurodytą liudijimą ar suteikti nacionalinį tipo patvirtinimą, arba- uždrausti pradėti eksploatuoti šių kategorijų transporto priemones,jei šio tipo transporto priemonės ar transporto priemonių saugos diržai ir susaistymo sistemos atitinka Direktyvos 77/541/EEB reikalavimus su šia direktyva padarytais pakeitimais;b) - atsisakyti suteikti saugos diržo ar susaistymo sistemos, skirtų įrengti kitų nei M1 kategorijos transporto priemonėse, EEB sudėtinės dalies tipo patvirtinimą, jei to tipo saugos diržai ar susaistymo sistemos atitinka Direktyvos 77/541/EEB reikalavimus su šia direktyva padarytais pakeitimais,- uždrausti pateikti į rinką šių kategorijų transporto priemonėse įrengti skirtus saugos diržus ir susaistymo sistemas, ant kurių yra šia direktyva nustatytas EEB sudėtinės dalies tipo patvirtinimo ženklas.4 straipsnisValstybės narės priima įstatymus ir kitus teisės aktus, kurie, įsigalioję ne vėliau kaip iki 1982 m. rugsėjo 30 d., įgyvendina šią direktyvą. Apie tai jos nedelsdamos praneša Komisijai.5 straipsnisŠi direktyva skirta valstybėms narėms.Priimta Briuselyje, 1982 m. balandžio 2 d.Komisijos varduKarl-Heinz narjesKomisijos narys[1] OL L 42, 1970 2 23, p. 1.[2] OL L 375, 1980 12 31, p. 34.[3] OL L 220, 1977 8 29, p. 95.[4] OL L 209, 1981 7 29, p. 32.--------------------------------------------------PRIEDASDirektyvos 77/541/EEB priedų pakeitimaiI PRIEDAS – TAIKYMO SRITIS, APIBRĖŽIMAI, EEB SUDĖTINĖS DALIES TIPO PATVIRTINIMAS, REIKALAVIMAI ĮRENGIMUI0 punktas išdėstomas taip:"0. TAIKYMO SRITISŠi direktyva taikoma saugos diržams ir susaistymo sistemoms, kurios suprojektuotos įrengti 9 straipsnyje pateiktą apibrėžimą atitinkančiose transporto priemonėse, ir skirtos atskirai (t. y. kaip pavieniai įtaisai) naudoti važiavimo kryptimi įrengtose sėdynėse sėdintiems suaugusio žmogaus sudėjimo keleiviams."1.1.3 punktas išdėstomas taip:"1.1.3. "trijų taškų diržas" – tai diržas, kuris iš esmės yra juosmens ir įstrižo perpetinio diržo junginys;"1.1.4, 1.2.3, 1.6 ir 1.7 punktai. Prancūzų ir italų kalbomis pateiktuose tekstuose žodžiai "ensemble" ir "complesso" atitinkamai pakeičiami žodžiais "ceinture" ir "cintura".1.5 punktas. Paskutinis sakinys išdėstomas taip:"Reguliavimo įtaisas gali būti užrakto, įtraukiklio ar bet kuri kita saugos diržo komplekto dalis;"Po 1.8.4.2 punkto įterpiamas šis naujas 1.8.5 punktas:"1.8.5. "Aukštesnio reakcijos slenksčio diržo įtraukiklis su avariniu fiksavimo mechanizmu" (4N tipas) – tai 1.8.4 punkte apibūdintas diržo įtraukiklis, pasižymintis ypatingomis savybėmis, atsižvelgiant į naudojimą M2, M3, N1, N2 ir N3 kategorijų [1] transporto priemonėse;"Po 1.19 punkto įterpiami šie nauji 1.20 ir 1.21 punktai:"1.20. "įgilintas užrakto atkabinimo mygtukas" – užrakto turi būti negalima atkabinti 40 mm skersmens rutuliu;1.21. "neįgilintas užrakto atkabinimo mygtukas" – užraktą turi būti galima atkabinti 40 mm skersmens rutuliu."2.1.2.1 punktas. Pirmasis sakinys išdėstomas taip:"Trys diržo tipo techniniai aprašai, kuriuose apibūdinti taikomi diržai ir standžiosios dalys ir, prie kurių pridedami atitinkami brėžiniai, o jei tai diržo įtraukikliai – jų įrengimo nurodymai bei jutiklių įrengimo nurodymai."2.1.2.2, 2.1.2.3 ir 2.1.2.4 punktai išdėstomi taip:"2.1.2.2. penki diržo tipo pavyzdžiai, ir2.1.2.3. 10 metrų ilgio kiekvieno tipo juostos, kuri taikoma to tipo dirže.2.1.2.4. Sudėtinės dalies tipo patvirtinimo bandymus atliekanti techninė tarnyba turi teisę reikalauti pateikti daugiau pavyzdžių."2.4.1.2 punktas.Prancūzų ir italų kalbomis pateiktuose tekstuose žodžiai "ensemble" ir "complesso" atitinkamai pakeičiami žodžiais "ceinture" ir "cintura".2.4.1.4 punktas.Prancūzų ir italų kalbomis pateiktuose tekstuose žodžiai "ensemble" ir "complesso" atitinkamai pakeičiami žodžiais "ceinture" ir "cintura". Anglų kalba pateiktame tekste žodžiai "plastic parts" (plastikinės dalys) pakeičiami žodžiais "parts made of plastics" (dalys, pagamintos iš plastikų).2.4.2.2 punktas. Trečiosios pastraipos antrasis sakinys išdėstomas taip:"Nustačius mygtuką į atkabinimo padėtį, šia jėga veikiamo paviršiaus plotas (projektuojant į plokštumą, statmeną mygtuko pirminiai judėjimo krypčiai) turi būti toks:"2.4.2.3 punktas išdėstomas taip:"2.4.2.3. Užraktas turi būti atsparus kartotiniam eksploatavimui ir, prieš atliekant 2.7.8 punkte nustatytą dinaminį bandymą, reikia atlikti 5000 atrakinamo ir užrakinamo ciklų įprastomis eksploatavimo sąlygomis."2.4.5.2.1.1 punktas išdėstomas taip:"2.4.5.2.1.1. įtaisas užsifiksuoja, kai transporto priemonės lėtėjimo pagreitis pasiekia 0,45 g (jei tai 4 tipo įtraukiklis) arba 0,85 g (jei tai 4N tipo įtraukiklis);"2.4.5.2.1.2 punktas išdėstomas taip:"2.4.5.2.1.2. įtaisas neužsifiksuoja, kai diržo ištraukimo kryptimi išmatuotas diržo pagreitis yra mažiau kaip 0,8 g (jei tai 4 tipo įtraukiklis) arba mažiau kaip 1,0 g (jei tai 4N tipo įtraukiklis);"2.4.5.2.1.3 punktas išdėstomas taip:"2.4.5.2.1.3. be to, įtaisas turi neužsifiksuoti, kai jutiklis pakreipiamas ne daugiau kaip 12° kampu bet kuria kryptimi nuo gamintojo nurodytos įrengimo vietos;"2.4.5.2.1.4 punktas išdėstomas taip:"2.4.5.2.1.4. įtaisas užsifiksuoja, kai jutiklis pakreipiamas ne mažiau kaip 27° kampu (jei tai 4 tipo įtraukiklis) arba ne mažiau kaip 40° kampu (jei tai 4N tipo įtraukiklis) bet kuria kryptimi nuo gamintojo nurodytos įrengimo vietos;"Po 2.4.5.2.1.4 punkto įterpiamas šis naujas 2.4.5.2.1.5 punktas:"2.4.5.2.1.5. kai diržo įtraukiklio veikimas priklauso nuo išorinio signalo ar energijos šaltinio, įtaisas turi užtikrinti, kad, nutrūkus ar nutraukus signalą ar energijos tiekimą, įtraukiklis automatiškai užsirakintų."2.4.5.2.2. punktas išdėstomas taip:"2.4.5.2.2. atlikus 2.7.7.2 punktu nustatytą bandymą, sudėtinio jautrumo (įskaitant juostos jautrumą) avarinis fiksavimo mechanizmas turi atitikti nustatytus reikalavimus bei užsifiksuoti, kai diržo ištraukimo kryptimi išmatuotas diržo pagreitis yra ne mažiau kaip 1,5 g (jei tai 4 tipo įtraukiklis) arba ne mažiau kaip 2,0 g (jei tai 4N tipo įtraukiklis);"2.6 punktas.Prancūzų ir italų kalbomis pateiktuose tekstuose žodžiai "ensemble" ir "complesso" atitinkamai pakeičiami žodžiais "ceinture" ir "cintura".2.6.1.2 punktas išdėstomas taip:"2.6.1.2. Dinaminis bandymas atliekamas su 2 diržų komplektais, kurie pirmiau nebuvo veikti apkrova, išskyrus susaistymo sistemos dalį sudarančius diržų junginius, kai dinaminis bandymas atliekamas su susaistymo sistemomis, skirtomis vienai sėdynių grupei, kuri pirmiau nebuvo veikta apkrova. Bandymui skirtų diržų užraktai turi atitikti 2.4.2.3 punkte nustatytus reikalavimus."2.6.1.2.1 punktas išdėstomas taip:"2.6.1.2.1. Diržai turi būti praėję 2.7.2 punkte nustatytą korozijos bandymą, po kurio reikia atlikti dar 500 atrakinamo ir užrakinamo ciklų įprastomis užrakto eksploatavimo sąlygomis."2.6.1.2.2 punktas išdėstomas taip:"2.6.1.2.2. Jei tai saugos diržai su įtraukikliais, pastarieji turi būti praėję 2.4.5.1 arba 2.4.5.2 punktuose nustatytus bandymus. Tačiau jei pirmiau buvo atliktas 2.6.1.2.1 punkte nustatytas įtraukiklių korozijos bandymas, šio bandymo kartoti nereikia."2.6.1.3 punktas. Po 2.6.1.2 punkto įterpiamas šis naujas 2.6.1.3 punktas:"2.6.1.3. Šio bandymo metu turi būti įvykdyti šie reikalavimai:2.6.1.3.1. nė viena diržų junginio ar susaistymo sistema neturi sutrūkti, nė vienas užraktas arba fiksavimo ar poslinkio sistema neturi atsirakinti; ir2.6.1.3.2. jei tai juosmens diržas, manekeno juosmuo į priekį pasislenka 80–200 mm. Jei tai yra kito tipo diržai, manekeno juosmuo į priekį pasislenka 80–200 mm, o liemuo – 100–300 mm. Šie poslinkiai nurodyti atsižvelgiant į VIII priedo 6 paveiksle pateiktus matavimo taškus."punktu2.6.1.3 punktas tampa 2.6.1.4punktu.2.6.1.3.1 punktas tampa 2.6.1.4.1punktu.2.6.1.3.2punktas tampa 2.6.1.4.2 punktu, kuris išdėstomas taip:"2.6.1.4.2. Transporto priemonėse, kuriose naudojami šie įtaisai, poslinkio ir fiksavimo sistemas, suteikiančias galimybę visose sėdynėse esantiems keleiviams išlipti iš transporto priemonės, po dinaminio bandymo turi būti įmanoma valdyti ranka."2.6.2.1 punktas. Įterpiami šie sakiniai:"Taikant 1 ir 2 tipo procedūras, atsparumo tempimui bandymas atliekamas tik su juostų pavyzdžiais (2.7.5 punktas). Taikant 3 tipo procedūras, atsparumo tempimui bandymas atliekamas su juosta ir su atitinkamomis standžiosiomis detalėmis (2.7.6 punktas)."2.6.2.2 punktas. Lentelėje 2 tipo procedūra netaikoma reguliavimo įtaisams.2.7.1.1 punktas išdėstomas taip:"2.7.1.1. Užrakto patikrinimui, užrakto bandymui, esant žemai temperatūrai, tam tikrais atvejais – 2.7.6.4 punkte nustatytam bandymui, esant žemai temperatūrai, užrakto patvarumo bandymui, diržo korozijos bandymui, įtraukiklio veikimo bandymui ir užrakto atkabinimo bandymui po dinaminio bandymo reikalingi du diržai ar susaistymo sistemos. Vienas iš šių pavyzdžių naudojamas diržo ar susaistymo sistemos patikrinimui."2.7.1.2 punktas išdėstomas taip:"2.7.1.2. Užrakto patikrinimui ir užrakto, tvirtinimo detalių, diržo reguliavimo įtaisų ir, tam tikrais atvejais, įtraukiklių tvirtumo bandymams reikalingas vienas diržas ar susaistymo sistema."2.7.1.3 punktas išdėstomas taip:"2.7.1.3. Užrakto patikrinimui ir saugos diržo trumpojo poslinkio bei dilimo bandymui atlikti reikalingi du diržai ar susaistymo sistemos. Diržo reguliavimo įtaiso veikimo bandymas atliekamas su vienu iš šių dviejų pavyzdžių."2.7.1.4 punktas išdėstomas taip, kaip dabar išdėstytas 2.7.1.5 punktas.2.7.1.5 ir 2.7.1.6 punktai išbraukiami.2.7.2 punktas.Prancūzų ir italų kalbomis pateiktuose tekstuose žodžiai "ensemble" ir "complesso" atitinkamai pakeičiami žodžiais "ceinture" ir "cintura".2.7.3.2.1 punktas. Pirmasis sakinys išdėstomas taip:"Taikomos ISO/R 105-B 02-1978 rekomendacijos nuostatos."2.7.3.2.2 punktas išdėstomas taip:"2.7.3.2.2. Tada juosta ne mažiau kaip 24 valandas laikoma 20 ± 5 °C temperatūroje, kai santykinis oro drėgnis 65 ± 5 %. Jei bandymo negalima atlikti iš karto po parengimo, iki bandymo pradžios pavyzdį reikia laikyti hermetiškai sandariame konteineryje. Juostos tempimo stiprumas nustatomas per penkias minutes nuo jos išėmimo iš parengimo aplinkos arba talpyklos."2.7.3.6.4.2 punktas išdėstomas taip:"2.7.3.6.4.2. 2 tipo procedūra: kai per standžią sudedamąją dalį slenkančios juostos kryptis keičiasi vieną kartą.Abiejų juostos galų atkarpų tarpusavio kampai turi atitikti nurodytuosius XII priedo 2 paveiksle.Taikoma 0,5 daN nuolatinė apkrova. Kai per standžią sudedamąją dalį slenkančios juostos kryptis keičiasi daugiau kaip vieną kartą, 0,5 daN apkrovą galima padidinti, kad būtų pasiektas reikalaujamas 300 mm juostos judėjimas per tą standžią sudedamąją dalį."2.7.6 punktas.Prancūzų ir italų kalbomis pateiktuose tekstuose žodžiai "ensemble" ir "complesso" atitinkamai pakeičiami žodžiais "ceinture" ir "cintura".2.7.6.1 punktas išdėstomas taip:"2.7.6.1. Tvirtinimo sudedamosiomis dalimis, kuriomis diržas paprastai būna pritvirtintas, užraktas ir diržo reguliavimo įtaisas pritvirtinamas prie tempimo bandymo stendo ir tada taikoma 980 daN apkrova. Kai užraktas arba diržo reguliavimo įtaisas kartu taikomas kaip viena iš tvirtinimo detalių arba yra įprasta trijų taškų diržo sudėtinė dalis, užraktas arba diržo reguliavimo įtaisas pagal 2.7.6.2 punktą išbandomas kartu su tvirtinimo detale, išskyrus kai atliekami bandymai su diržo įtraukikliais, kurie turi inercinę ritę viršutiniame juostos pritvirtinimo taške. Šiuo atveju atliekant bandymą taikoma 980 daN apkrova, o užblokavimo metu ritėje likęs juostos ilgis turi būti kuo artimesnis 450 mm."2.7.6.3 punktas išdėstomas taip:"2.7.6.3. Du diržų junginio pavyzdžiai dvi valandas laikomi žemos temperatūros kameroje, kurios temperatūra – 10 ± 1 °C. Iškart po to, kai šie diržų junginiai išimami iš kameros, užrakto detalės sukabinamos rankiniu būdu."2.7.6.4 punktas.Anglų kalba pateiktame tekste žodžiai "plastic parts" (plastikinės dalys) pakeičiami žodžiais "parts made of plastics" (dalys, pagamintos iš plastikų).2.7.7.2.2 punktas. Antrajame sakinyje vietoj reikšmės "10 g" įrašoma reikšmė "25 g".2.7.7.4 punktas išdėstomas taip:"2.7.7.4. Įtraukimo jėga"2.7.2.4.1 punktas.Pirmasis sakinys prasideda taip:"Įtraukimo jėga turi…".Antrasis sakinys baigiasi taip:"…, kai apytikris juostos įtraukimo greitis yra 0,6 m per minutę."Prancūzų ir italų kalbomis pateiktuose tekstuose žodžiai "ensemble" ir "complesso" atitinkamai pakeičiami žodžiais "ceinture" ir "cintura".2.7.8 punktas.Prancūzų ir italų kalbomis pateiktuose tekstuose žodžiai "ensemble" ir "complesso" atitinkamai pakeičiami žodžiais "ceinture" ir "cintura".2.7.8.1.1 punktas išdėstomas taip:"2.7.8.1.1. Kai saugos diržas yra dalis junginio, dėl kurio pateikiama susaistymo sistemos sudėtinės dalies tipo patvirtinimo paraiška, šis saugos diržas turi būti įrengtas toje transporto priemonės konstrukcijos dalyje, kurioje jis paprastai įrengiamas, o ta dalis prie bandymo stendo turi būti pritvirtinta šiuo būdu:"2.7.8.1.4 punktas. Paskutinis sakinys išdėstomas taip:"Kai sėdynės atlošas yra keičiamos padėties, tas atlošas užfiksuojamas, laikantis gamintojo nurodymų, o jei jų nėra – užfiksuojamas taip, kad faktinis atlošo palinkimo kampas būtų kuo artimesnis 25°, jei tai M1 ir N1 kategorijos transporto priemonė, ir kuo artimesnis 15°, jei tai kitų kategorijų transporto priemonė."2.7.8.1.5 punktas. Vietoje "2.6.1.3.1" įrašoma "2.6.1.4.1".2.7.8.2 punktas išdėstomas taip:"2.7.8.2. Diržas pritvirtinamas prie VIII priede aprašyto manekeno. Tarp sėdynės atlošo ir manekeno nugaros įdedama 25 mm storio lenta. Diržą reikia stipriai suveržti apie manekeną. Tada lentą reikia ištraukti ir manekeną pasodinti taip, kad visa jo nugara būtų prigludusi prie sėdynės atlošo."2.7.8.6 punktas. Vietoje "2.6.1.3.1" įrašoma "2.6.1.4.1".2.7.9 punktas.Prancūzų ir italų kalbomis pateiktuose tekstuose žodžiai "ensemble" ir "complesso" atitinkamai pakeičiami žodžiais "ceinture" ir "cintura".2.7.9.2 punktas išdėstomas taip:"2.7.9.2. Diržų junginį nuo bandymo vežimėlio reikia atjungti taip, kad užraktas neatsirakintų. Tada užraktas tiesiogiai veikiamas 30 daN tempimo apkrova. Kai užraktas sujungtas su standžia sudedamąja dalimi, užraktą veikiant jėga, reikia atsižvelgti į kampą, kurį dinaminio bandymo metu tas užraktas sudaro su ta standžiąja dalimi. Geometrinį užrakto atrakinimo mygtuko centrą 400 ± 20 mm/min greičiu reikia veikti apkrova išilgai fiksuotos ašies, lygiagrečios mygtuko judėjimo pirminei krypčiai. Kai užraktą veikia jį atrakinanti jėga, užraktas turi būti nejudamai įtvirtintas standžia atrama. Pirmiau minėta apkrova neturi būti didesnė už 2.4.2.5 punkte nurodytą vertę. Bandymo įrenginio lietimosi taško paviršius – tai 2,5 ± 0,1 mm spindulio rutulinis paviršius. Jis turi turėti nušlifuotą metalinį paviršių."2.7.9.3 punktas išbraukiamas.2.7.9.4 punktas tampa 2.7.9.3 punktu.2.7.9.5 punktas tampa 2.7.9.4 punktu.2.7.10 punktevietoje "2.6.1.3.1" įrašoma "2.6.1.4.1". Prancūzų ir italų kalbomis pateiktuose tekstuose žodžiai "ensemble" ir "complesso" atitinkamai pakeičiami žodžiais "ceinture" ir "cintura".2.8.1.1 punktas ir 2.8.1.2 punkto d papunktis.Vietoje frazės "diržų junginiai" įrašoma frazė "diržai ir susaistymo sistemos".2.8.1.4.1 punktas išdėstomas taip:"2.8.1.4.1. Reikia patikrinti, ar visi diržai ir susaistymo sistemos su avariniu fiksavimo mechanizmu atitinka:- 2.4.5.2.1.1 punkto nuostatas, taikant 2.4.5.2.3 punkte nustatytas bandymo sąlygas, arba- 2.4.5.2.1.4 punkte pateiktą nuostatą.Jei pastarosios nuostatos laikomasi, dar bent 10 % produkcijos reikia patikrinti, taikant 2.4.5.2.1.1 punkte nustatytas bandymo sąlygas."2.8.2.1 punktas.Vokiečių kalba pateiktame tekste vietoje žodžių "eine Anordnung" įrašomi žodžiai "ein Exemplar". Prancūzų kalba pateiktame tekste vietoje žodžio "ensemble" įrašomas žodis "exemplaire".3 punktas išdėstomas taip:"3. REIKALAVIMAI ĮRENGIANT TRANSPORTO PRIEMONĖJE"3.2.2.2 punktas išdėstomas taip:"3.2.2.2. kad pavojus, jog teisingai uždėtas diržas nuslys nuo jį seginčio žmogaus peties jam/jai pajudėjus į priekį, sumažintas iki minimumo."III PRIEDAS – EEB SUDĖTINĖS DALIES TIPO PATVIRTINIMO ŽENKLAI1.1.1 punktas. Įterpiamos raidės "GR", reiškiančios "Graikija"Įterpiamas šis naujas 1.1.4 punktas:"1.1.4. Ant diržų su 4N tipo įtraukikliu turi būti simbolis, kurį sudaro stačiakampis su užbraukta M1 kategorijos transporto priemone, nurodantis, kad šio tipo įtraukiklį draudžiama naudoti tos kategorijos transporto priemonėse."2.1, 2.2 ir 2.3 punktai. Vietoje "a = 8 mm" įrašoma "a ≥ 8 mm". Olandų kalba pateiktame tekste 2.3 punkte žodis "harnastype" pakeičiamas žodžiais "speciaal type".Po 2.3 punkto įterpiamas šis naujas 2.4 punktas:+++++ TIFF +++++"2.4 Šį EEB sudėtinės dalies tipo patvirtinimo ženklą turintis diržas – tai sudėtinio jautrumo ("m") trijų taškų diržas ("A") su 4N tipo įtraukikliu ("r4N"), kuriam EEB tipo patvirtinimas suteiktas Nyderlanduose ("e4"), patvirtinimo numeris 2439. Šį diržą draudžiama įrengti M1 kategorijos transporto priemonėse."VI PRIEDAS – STENDO, SKIRTO BANDYTI DIRŽO ĮTRAUKIKLIŲ ATSPARUMĄ DULKĖMS, PAVYZDYSEsama diagrama pakeičiama šia diagrama:+++++ TIFF +++++VII PRIEDAS – VEŽIMĖLIO, SĖDYNĖS, TVIRTINIMŲ IR STABDYMO ĮTAISO APRAŠAS2 punktas. Pirmasis sakinys išdėstomas taip:"Jei tai ne susaistymo sistemų bandymai, sėdynės konstrukcija turi būti standi, o jos paviršius lygus."3 punktas išdėstomas taip:"3. TVIRTINIMAITvirtinimai išdėstomi 1 paveiksle nurodytose vietose. Apskriti ženklai, atitinkantys tvirtinimų išdėstymo tvarką, nurodo taškus, kuriuose saugos diržo galus reikia sujungti su vežimėliu arba, pagal aplinkybes, su apkrovos slopintuvu. Kai juostos ilgis nuo užrakto viršutinio krašto iki juostos atramos tvirtinimo angos yra ne daugiau kaip 250 mm, paprastai taikomi A, B ir K pritvirtinimo taškai. Kitais atvejais taikomi A1 ir B1 tvirtinimo taškai. Konstrukcija, su kuria sujungti tvirtinimai, turi būti standi. Viršutinis tvirtinimo taškas, kai jį išilgine kryptimi veikia 98 daN apkrova, ta išilgine kryptimi neturi pasislinkti daugiau kaip 0,2 mm. Vežimėlis turi būti pagamintas taip, kad dalių, prie kurių laikosi tvirtinimai, bandymo metu nepaveiktų liekamoji deformacija.Kai įtraukikliui pritvirtinti reikalingas ketvirtasis pritvirtinimo taškas, tas pritvirtinimo taškas:- turi būti vertikalioje išilginėje plokštumoje, kuri kerta K tašką;- turi leisti įtraukiklį pakreipti gamintojo nurodytu kampu,- turi būti apskritimo, kurio centras yra K taškas, o spindulys – KB1 = 790 mm, kraštinėje, kai atstumas tarp juostos viršutinio kreiptuvo ir juostos išleidimo angos ties įtraukikliu yra ne mažiau kaip 540 mm; visais kitais atvejais šis taškas turi būti apskritimo, kurio centras yra K taškas, o spindulys – 350 mm, kraštinėje."4 punktas. Trečioji pastraipa išdėstoma taip:"Šio amortizatoriaus įvairių sudedamųjų dalių matmenys nurodyti 2, 3 ir 4 paveiksluose. Energiją sugeriančios medžiagos techninės charakteristikos pateiktos toliau. Prieš pat kiekvieną bandymą vamzdžius reikia paruošti, ne mažiau kaip 12 valandų laikant juos 15–25 °C temperatūroje ir nenaudojant. Stabdymo įtaiso temperatūra saugos diržų ir susaistymo sistemų dinaminio bandymo metu turi būti tokia pati, kaip ir kalibravimo bandymo metu, ± 2 °C.Reikalavimai, kuriuos turi atitikti stabdymo įtaisas, nustatyti IX priede. Galima taikyti bet kurį kitą įtaisą, kurio taikymo rezultatai būtų lygiaverčiai."LENTELĖ – ENERGIJĄ SUGERIANČIOS MEDŽIAGOS TECHNINĖS CHARAKTERISTIKOSPirmoji eilutė išdėstoma taip:"– kietumas pagal Šorą, išmatuotas taikant A skalę: 95 ± 2, esant 20 ± 5 °C temperatūrai."1 paveikslas pakeičiamas šiuo paveikslu:+++++ TIFF +++++1 paveikslasVežimėlis, sėdynė, tvirtinimaiVIII PRIEDAS – MANEKENO APRAŠYMAS6 paveikslas pakeičiamas šiuo paveikslu:+++++ TIFF +++++6 paveikslasSėdintis manekenas, kaip pavaizduota VII priedo 1 paveiksleG = svorio centras.T = liemens atskaitos taškas (esantis iš užpakalio ant manekeno centro linijos).P = dubens atskaitos taškas (esantis iš užpakalio ant manekeno centro linijos).IX PRIEDAS – VEŽIMĖLIO LĖTĖJIMĄ KAIP LAIKO FUNKCIJĄ VAIZDUOJANTI KREIVĖPirmosios pastraipos paskutinis sakinys išdėstomas taip:"Kalibruojant stabdymo įtaisą, stabdymo atstumas turi būti 400 ± 20 mm, o vežimėlio greitis – 50 ± 1 km/val."(1) išnaša išdėstoma taip:"(1) Šie reikalavimai atitinka pateiktuosius ISO R 6478/1980 rekomendacijoje."X PRIEDAS – NAUDOJIMO INSTRUKCIJAPo 2 punkto įterpiamas šia naujas 3 punktas:"3. Kai saugos diržai yra su 4N tipo įtraukikliu, įrengimo instrukcijoje bei ant bet kurio įpakavimo reikia nurodyti, kad šis diržas netinka įrengti keleivinėse transporto priemonėse, turinčiose ne daugiau kaip devynias vietas, įskaitant vairuotojo vietą."XIV PRIEDAS – BANDYMŲ EILĖS TVARKAEsama lentelė pakeičiama šia lentele:Atitinkami direktyvos nuostatų punktai | Bandymas | Bandiniai |Diržo ar susaistymo sistemos Nr. | Juostos Nr. |1 | 2 | 3 | 4 | 5 | 1 | 2 | 3 | 4 | 5 | 6 | 7 | 8 | 9 | 10 | 11 |2.2, 2.3.2, 2.4.1.1, 2.5.1.1 | Diržo ar susaistymo sistemos patikrinimas | × | | | | | | | | | | | | | | | |2.4.2.1, 2.4.2.2 | Užrakto patikrinimas | × | × | × | × | × | | | | | | | | | | | |2.4.2.6, 2.4.2.7, 2.7.6.1, 2.7.6.5 | Užrakto stiprumo bandymas | | | × | | | | | | | | | | | | | |2.4.3.2, 2.7.6.1 | Reguliavimo įtaiso (tam tikrais atvejais – įtraukiklių) stiprumo bandymas | | | × | | | | | | | | | | | | | |2.4.4, 2.7.6.2 | Tvirtinimų (tam tikrais atvejais – įtraukiklių) stiprumo bandymas | | | × | | | | | | | | | | | | | |2.4.2.4, 2.7.6.3 | Užrakto bandymas esant žemai temperatūrai | × | × | | | | | | | | | | | | | | |2.4.1.4, 2.7.6.4 | Žemos temperatūros poveikio standžiosioms dalims bandymas | × | × | | | | | | | | | | | | | | |2.4.3.3, 2.7.6.6 | Reguliavimo lengvumas | | | | × | | | | | | | | | | | | |Diržo ar susaistymo sistemos paruošimas (bandymas) atliekant dinaminį bandymą: | | | | | | | | | | | | | | | | |2.4.2.3, 2.6.1.2 | – užrakto patvarumas | × | × | | | | | | | | | | | | | | |2.4.1.2, 2.7.2 | – standžiųjų dalių atsparumas korozijai | × | × | | | | | | | | | | | | | | |– įtraukiklių paruošimas | | | | | | | | | | | | | | | | |2.4.5.1.1, 2.4.5.2.1, 2.4.5.2.2, 2.4.5.2.3, 2.7.7.2 | – fiksavimo reakcijos slenkstis | × | × | | | | | | | | | | | | | | |2.4.5.1.2, 2.4.5.2.4, 2.7.7.4 | – įtraukimo jėga | × | × | | | | | | | | | | | | | | |2.4.5.1.3, 2.4.5.2.5, 2.7.7.1 | – patvarumas | × | × | | | | | | | | | | | | | | |2.4.5.1.3, 2.4.5.2.5, 2.7.2 | – korozija | × | × | | | | | | | | | | | | | | |2.4.5.1.3, 2.4.5.2.5, 2.7.7.3 | – dulkės | × | × | | | | | | | | | | | | | | |2.4.5.1.2, 2.7.5 | Juostos pločio bandymas | | | | | | × | × | | | | | | | | | |Juostos stiprio bandymas po: | | | | | | | | | | | | | | | | |2.5.2, 2.7.5, 2.7.3.1 | – kondicionavimas kambario temperatūros sąlygomis | | | | | | × | × | | | | | | | | | |2.5.3, 2.7.5, 2.7.3.2 | – kondicionavimas šviesa | | | | | | | | × | × | | | | | | | |2.5.2, 2.7.5, 2.7.3.3 | – kondicionavimas žema temperatūra | | | | | | | | | | × | × | | | | | |2.5.3, 2.7.5, 2.7.3.4 | – kondicionavimas karščiu | | | | | | | | | | | | × | × | | | |2.5.3, 2.7.5, 2.7.3.5 | – kondicionavimas vandeniu | | | | | | | | | | | | | | × | × | |2.4.3.1, 2.7.4 | Saugos diržo trumpojo poslinkio bandymas | | | | × | × | | | | | | | | | | | |2.6.2, 2.7.3.6 | Dilimo bandymas | | | | × | × | | | | | | | | | | | |2.6.1, 2.7.8 | Dinaminis bandymas | × | × | | | | | | | | | | | | | | |2.4.2.5, 2.4.2.7, 2.7.8, 2.7.9 | Užrakto atrakinimo bandymas | × | × | | | | | | | | | | | | | | |2.7.1.4 | Juostos bandinio išsaugojimas | | | | | | | | | | | | | | | | × |[1] Transporto priemonių kategorijų apibrėžimai pateikti Direktyvos 70/156/EEB (OL L 42, 1970 2 23) I priede.--------------------------------------------------


title: 2009 m. lapkričio 26 d. Komisijos direktyva 2009/145/EB, kuria numatomos vietinių veislių ir tokių veislių daržovių, kurios tradiciškai auginamos tam tikrose vietovėse ir regionuose ir kurioms gresia genetinė erozija, ir tų veislių daržovių, kurios neturi tikrosios vertės komercinei augalininkystei, bet kurių veislės išvestos, kad daržovės galėtų augti tam tikromis sąlygomis, patvirtinimo ir prekybos visų šių veislių daržovių sėklomis tam tikros leidžiančios nukrypti nuostatos (Tekstas svarbus EEE)

text:
27.11.2009

               LT

               Europos Sąjungos oficialusis leidinys

               L 312/44

      KOMISIJOS DIREKTYVA 2009/145/EB
   2009 m. lapkričio 26 d.
   kuria numatomos vietinių veislių ir tokių veislių daržovių, kurios tradiciškai auginamos tam tikrose vietovėse ir regionuose ir kurioms gresia genetinė erozija, ir tų veislių daržovių, kurios neturi tikrosios vertės komercinei augalininkystei, bet kurių veislės išvestos, kad daržovės galėtų augti tam tikromis sąlygomis, patvirtinimo ir prekybos visų šių veislių daržovių sėklomis tam tikros leidžiančios nukrypti nuostatos
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. birželio 13 d. Tarybos direktyvą 2002/55/EB dėl prekybos daržovių sėkla (1), ypač į jos 4 straipsnio 4 dalį, 44 straipsnio 2 dalį ir 48 straipsnio 1 dalies b punktą,
   kadangi:

               (1)

               Iš įvairių tarptautinio ir Bendrijos lygmens pokyčių matyti, kad pastaraisiais metais su biologine įvairove ir augalų genetinių išteklių išsaugojimu susiję klausimai tapo gerokai svarbesni. Tai rodo tokie pavyzdžiai, kaip 1993 m. spalio 25 d. Tarybos sprendimas 93/626/EEB dėl Biologinės įvairovės konvencijos sudarymo (2), 2004 m. vasario 24 d. Tarybos sprendimas 2004/869/EB dėl Tarptautinės sutarties dėl augalų genetinių išteklių maisto pramonei ir žemės ūkiui sudarymo Bendrijos vardu (3), 2004 m. balandžio 24 d. Tarybos reglamentas (EB) Nr. 870/2004, nustatantis Bendrijos žemės ūkio genetinių išteklių išsaugojimo, apibūdinimo, rinkimo ir naudojimo programą ir panaikinantis Reglamentą (EB) Nr. 1467/94 (4), ir 2005 m. rugsėjo 20 d. Tarybos reglamentas (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (5). Siekiant atsižvelgti į šiuos prekybos daržovių sėkla klausimus reikėtų nustatyti konkrečias sąlygas, laikantis Direktyvos 2002/55/EB.

               (2)

               Kad augalų genetiniai ištekliai būtų išsaugoti in situ ir tausiai naudojami, vietines veisles ir veisles, kurios tradiciškai buvo auginamos tam tikrose vietovėse ir regionuose ir kurioms gresia genetinė erozija (toliau – saugotinos veislės) reikėtų auginti ir jomis prekiauti, net jeigu jos netenkina bendrų veislių patvirtinimo ir prekybos sėkla reikalavimų. Šias veisles reikia saugoti ne tik dėl bendro tikslo – išsaugoti genetinius išteklius, bet ir todėl, kad šios veislės labai gerai prisitaikiusios prie tam tikrų vietos sąlygų.

               (3)

               Kad augalų genetiniai ištekliai būtų tausiai naudojami, veisles, neturinčias tikrosios vertės komercinei augalininkystei, bet išvestas, kad galėtų augti tam tikromis sąlygomis (veisles, kurios išvestos, kad galėtų augti tam tikromis sąlygomis), reikėtų auginti ir jomis prekiauti, net jeigu jos netenkina bendrų veislių patvirtinimo ir prekybos sėkla reikalavimų. Šias veisles reikia saugoti ne tik dėl bendro tikslo – išsaugoti genetinius išteklius, bet ir todėl, kad šios veislės labai tinkamos auginti tam tikromis dirvožemio, klimato arba agrotechninėmis sąlygomis (pvz., rankų priežiūra, daugkartinis derlius).

               (4)

               Kad saugotinos veislės ir veislės, kurios išvestos, kad galėtų augti tam tikromis sąlygomis, būtų išsaugotos, būtina numatyti leidžiančias nukrypti nuostatas, taikomas tvirtinant tas veisles ir jas auginant bei jomis prekiaujant.

               (5)

               Tos nukrypti leidžiančios nuostatos turėtų būti taikomos esminiams veislių patvirtinimo ir procedūriniams reikalavimams, nustatytiems 2003 m. spalio 6 d. Komisijos direktyvoje 2003/91/EB, nustatančioje Tarybos direktyvos 2002/55/EB 7 straipsnio dėl būtiniausiai tikrintinų tam tikrų daržovių rūšių požymių ir minimalių tikrinimo reikalavimų įgyvendinimo priemones (6).

               (6)

               Valstybėms narėms visų pirma turėtų būti suteikta teisė priimti savo nuostatas dėl išskirtinumo, stabilumo ir vienodumo. Šios su išskirtinumu ir stabilumu susijusios nuostatos turėtų būti grindžiamos bent požymiais, išvardytais techniniame klausimyne, kurį turi užpildyti pareiškėjas teikdamas paraišką dėl veislės patvirtinimo, kaip nurodyta Direktyvos 2003/91/EB I ir II prieduose. Jeigu vienodumas nustatytas pagal netipiškus augalus, su vienodumu susijusios nuostatos turėtų būti grindžiamos nustatytais standartais.

               (7)

               Reikėtų numatyti procedūrinius reikalavimus, pagal kuriuos saugotiną veislę arba veislę, kuri išvesta, kad galėtų augti tam tikromis sąlygomis, būtų galima patvirtinti be oficialaus tyrimo. Be to, reikėtų numatyti tam tikras su tų veislių pavadinimais susijusias nuostatas, leidžiančias nukrypti nuo reikalavimų, nustatytų Direktyvoje 2002/55/EB ir 2009 m. liepos 22 d. Komisijos reglamente (EB) Nr. 637/2009, nustatančiame įgyvendinimo taisykles dėl žemės ūkio augalų ir daržovių veislių pavadinimų tinkamumo (7).

               (8)

               Siekiant užtikrinti, kad prekiaujant sėkla būtų atsižvelgiama į poreikį išsaugoti veisles in situ ir tausiai naudoti genetinius išteklius, reikėtų numatyti saugotinų veislių auginimo ir prekybos jomis apribojimus, visų pirma taikomus kilmės regionams. Todėl valstybėms narėms turėtų būti suteikta galimybė patvirtinti papildomus regionus, kuriuose galima prekiauti sėkla, kurios kiekis viršija kiekį, būtiną veislei išsaugoti jos kilmės regione, su sąlyga, kad tuose papildomuose regionuose ir kilmės regionuose natūralios ir pusiau natūralios buveinės būtų panašios. Siekiant užtikrinti, kad būtų išsaugotas ryšys su kilmės regionu, šios nuostatos nereikėtų taikyti, jeigu valstybė narė patvirtino papildomus auginimo regionus.

               (9)

               Reikėtų nustatyti kiekvienos saugotinos veislės ir veislės, kuri išvesta, kad galėtų augti tam tikromis sąlygomis, kiekybinius pardavimo apribojimus.

               (10)

               Kiekvienos saugotinos veislės rinkai pateiktos sėklos kiekis turėtų neviršyti kiekio, būtino atitinkamos veislės daržovėms auginti plote, kurio dydis apribotas atsižvelgiant į atitinkamos rūšies auginimo svarbą. Siekdamos užtikrinti, kad šie kiekiai nebūtų viršijami, valstybės narės turėtų reikalauti augintojų pranešti apie saugotinų veislių sėklos kiekį, kurį jie ketina išauginti, ir prireikus paskirstyti kiekius augintojams.

               (11)

               Veislių, kurios išvestos, kad galėtų augti tam tikromis sąlygomis, kiekybiniai apribojimai turėtų būti nustatyti reikalaujant, kad sėkla būtų parduodama mažomis pakuotėmis, nes dėl santykinai didelės mažomis pakuotėmis parduodamų sėklų kainos parduodamas kiekis yra apribojamas.

               (12)

               Siekiant užtikrinti saugotinų veislių ir veislių, kurios išvestos, kad galėtų augti tam tikromis sąlygomis, sėklos atsekamumą, reikėtų nustatyti atitinkamus plombavimo ir ženklinimo reikalavimus.

               (13)

               Siekiant užtikrinti, kad ši direktyva būtų deramai taikoma, saugotinų veislių ir veislių, kurios išvestos, kad galėtų augti tam tikromis sąlygomis, sėkliniai augalai turėtų atitikti tam tikras sėklos tikrinimo ir sertifikavimo sąlygas. Nustatyta tvarka turėtų būti atliekami sėklos vegetaciniai bandymai. Visais auginimo ir prekybos etapais turėtų būti atliekama oficiali stebėsena. Tiekėjai turėtų pranešti valstybėms narėms apie rinkai pateiktos saugotinų veislių sėklos kiekį, o valstybės narės turėtų pranešti apie tai Komisijai.

               (14)

               Po trejų metų Komisija turėtų įvertinti, ar šioje direktyvoje numatytos priemonės, visų pirma saugotinų veislių ir veislių, kurios išvestos, kad galėtų augti tam tikromis sąlygomis, pardavimo kiekį ribojančios priemonės, yra veiksmingos.

               (15)

               Šioje direktyvoje numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,

         PRIĖMĖ ŠIĄ DIREKTYVĄ:

      I SKYRIUS

         Dalykas ir apibrėžtys

   1 straipsnis
   Dalykas
   1.   Šioje direktyvoje nustatomos tam tikros nuostatos, leidžiančios nukrypti nuo reikalavimų, taikomų daržovių rūšims, išvardytoms Direktyvoje 2002/55/EB, atsižvelgiant į išsaugojimą in situ ir tausų augalų genetinių išteklių naudojimą juos auginant ir jais prekiaujant:

               a)

               dėl leidimo įtraukti į nacionalinius daržovių rūšių veislių katalogus vietines veisles ir veisles, kurios tradiciškai auginamos tam tikrose vietovėse ir regionuose ir kurioms gresia genetinė erozija (toliau – saugotinos veislės), kaip nustatyta Direktyvoje 2002/55/EB;

               b)

               dėl leidimo įtraukti į a punkte minėtus katalogus veisles, neturinčias tikrosios vertės komercinei augalininkystei, bet išvestas, kad galėtų augti tam tikromis sąlygomis (toliau – veislės, kurios išvestos, kad galėtų augti tam tikromis sąlygomis);

               c)

               dėl prekybos tokių saugotinų veislių ir veislių, kurios išvestos, kad galėtų augti tam tikromis sąlygomis, sėkla.

         2.   Jeigu šioje direktyvoje nenumatyta kitaip, taikoma Direktyva 2002/55/EB.
   2 straipsnis
   Apibrėžtys
   Šios direktyvos sąvokų apibrėžtys:

               a)

               „išsaugojimas in situ“ – genetinės medžiagos išsaugojimas natūralioje aplinkoje ir auginamų augalų rūšių išsaugojimas žemės ūkio aplinkoje, kurioje susiformavo jų skiriamieji bruožai;

               b)

               „genetinė erozija“ – tai laikui bėgant nykstanti tos pačios rūšies populiacijų ar veislių genetinė įvairovė arba rūšies genetinio pagrindo sumenkėjimas dėl žmonių veiklos arba aplinkos pokyčių;

               c)

               „vietinė veislė“ – tai prie regiono sąlygų natūraliai prisitaikiusių augalų rūšių populiacijų ar klonų grupė.

      II SKYRIUS

         Saugotinos veislės

      I skirsnis

         Saugotinų veislių patvirtinimas

   3 straipsnis
   Saugotinos veislės
   1.   Valstybės narės, laikydamosi 4 ir 5 straipsnyje numatytų reikalavimų, gali patvirtinti saugotinas veisles.
   2.   Saugotinos veislės tvirtinamos taip:

               a)

               Valstybės narės gali patvirtinti veislę kaip veislę, kurios sėkla gali būti sertifikuota kaip „sertifikuota saugotinos veislės sėkla“ arba patikrinta kaip „standartinė saugotinos veislės sėkla“. Tokia veislė į bendrąjį daržovių rūšių veislių katalogą įtraukiama kaip „saugotina veislė, kurios sėkla sertifikuojama remiantis Komisijos direktyvos 2009/145/EB 10 straipsniu arba tikrinama remiantis tos direktyvos 11 straipsniu“.

               b)

               Valstybės narės gali patvirtinti veislę kaip veislę, kurios sėkla gali būti tikrinama tik kaip „standartinė saugotinos veislės sėkla“. Tokia veislė į bendrąjį daržovių rūšių veislių katalogą įtraukiama kaip „saugotina veislė, kurios sėkla tikrinama remiantis Komisijos direktyvos 2009/145/EB 11 straipsniu“.

         4 straipsnis
   Esminiai reikalavimai
   1.   Tam, kad 1 straipsnio 1 dalies a punkte nurodyta vietinė veislė ar kita veislė būtų patvirtinta kaip saugotina veislė, ji turi būti svarbi augalų genetinių išteklių išsaugojimo atžvilgiu.
   2.   Nukrypdamos nuo Direktyvos 2003/91/EB 1 straipsnio 2 dalies nuostatų valstybės narės gali priimti savo su saugotinų veislių išskirtinumu, stabilumu ir vienodumu susijusias nuostatas.
   Tokiais atvejais valstybės narės užtikrina, kad išskirtinumo ir stabilumo atžvilgiu taikomi bent jau požymiai, nurodyti:

               a)

               techniniuose klausimynuose, susijusiuose su Bendrijos augalų veislių tarnybos (BAVT) bandymų protokolais, kurie išvardyti Direktyvos 2003/91/EB I priede ir taikomi toms rūšims; arba

               b)

               Tarptautinės naujų augalų veislių apsaugos sąjungos (TNAVAS) gairių, išvardytų Direktyvos 2003/91/EB II priede ir taikomų toms rūšims, techniniuose klausimynuose.

         Vienodumas vertinamas taikant Direktyvą 2003/91/EB.
   Tačiau, jeigu vienodumo laipsnis nustatomas pagal netipiškus augalus, taikomas 10 % standartinis generalinės aibės nuokrypis ir bent 90 % patvirtinimo tikimybė.
   5 straipsnis
   Procedūriniai reikalavimai
   Nukrypstant nuo Direktyvos 2002/55/EB 7 straipsnio 1 dalies, oficialaus tyrimo nereikia, jeigu sprendimui dėl saugotinų veislių patvirtinimo priimti pakanka toliau nurodytos informacijos:

               a)

               saugotinos veislės apibūdinimas ir jos pavadinimas;

               b)

               neoficialių bandymų rezultatai;

               c)

               praktinės auginimo, dauginimo ir naudojimo patirties žinios, kaip pareiškėjo pranešta atitinkamai valstybei narei;

               d)

               kita informacija, visų pirma iš augalų genetinių išteklių institucijų arba valstybių narių šiam tikslui pripažintų organizacijų.

         6 straipsnis
   Nepatvirtinimas
   Saugotinos veislės neleidžiama įtraukti į nacionalinį veislių katalogą, jeigu:

               a)

               ji jau įtraukta į bendrąjį daržovių rūšių veislių katalogą kaip „veislė“, o ne kaip „saugotina veislė“, arba buvo išbraukta iš to bendrojo katalogo per praėjusius dvejus metus, arba jeigu Direktyvos 2002/55/EB 15 straipsnio 2 dalyje nurodytas laikotarpis baigėsi mažiau nei prieš dvejus metus, arba

               b)

               ji saugoma pagal augalų veislių teisinės apsaugos Bendrijoje nuostatas, numatytas Tarybos reglamente (EB) Nr. 2100/94 (8), arba pagal nacionalinės augalų veislių teisinės apsaugos nuostatas, arba buvo pateikta paraiška taikyti tokią teisinę apsaugą.

         7 straipsnis
   Pavadinimas
   1.   Atsižvelgdamos į saugotinų veislių pavadinimus, kurie buvo žinomi iki 2000 m. gegužės 25 d., valstybės narės gali leisti nukrypti nuo Reglamento (EB) Nr. 637/2009, išskyrus tuos atvejus, kai toks nukrypimas pažeistų trečiosios šalies pirmumo teises, saugomas pagal to reglamento 2 straipsnį.
   2.   Nepažeisdamos Direktyvos 2002/55/EB 9 straipsnio 2 dalies, valstybės narės gali patvirtinti kelis tos pačios veislės pavadinimus, jeigu tie pavadinimai yra tradiciniai.
   8 straipsnis
   Kilmės regionas
   1.   Jeigu valstybė narė patvirtina saugotiną veislę, ji nurodo vietovę ar vietoves, regioną ar regionus, kuriame (-uose) ši veislė buvo tradiciškai auginama ir prie kurio (-ių) ji natūraliai prisitaikiusi (toliau – kilmės regionas). Ji atsižvelgia į informaciją iš augalų genetinių išteklių institucijų arba valstybių narių tam tikslui pripažintų organizacijų.
   Jeigu kilmės regionas yra keliose valstybėse narėse, visos susijusios valstybės narės jį nurodo bendru susitarimu.
   2.   Kilmės regioną nustatanti valstybė narė arba valstybės narės apie nustatytą regioną praneša Komisijai.
   9 straipsnis
   Išlaikymas
   Valstybės narės užtikrina, kad saugotina veislė turi būti išlaikyta savo kilmės regione.

      II skirsnis

         Saugotinų veislių sėklos auginimas ir prekyba

   10 straipsnis
   Sertifikavimas
   Nukrypdamos nuo Direktyvos 2002/55/EB 20 straipsnio valstybės narės gali nustatyti, kad saugotiną veislę galima sertifikuoti kaip „saugotinos veislės sėklą“, jeigu ji atitinka šiuos reikalavimus:

               a)

               sėkla yra kilusi iš sėklos, išaugintos pagal nustatytą veislės išlaikymo metodiką;

               b)

               sėkla atitinka Direktyvos 2002/55/EB 2 straipsnio 1 dalies d punkte nustatytus „sertifikuotos sėklos“ sertifikavimo reikalavimus, išskyrus reikalavimus, susijusius su mažiausiu veisliniu grynumu ir oficialiu tyrimu arba su oficialiai prižiūrimu tyrimu;

               c)

               sėkla yra pakankamai grynos veislės.

         11 straipsnis
   Tikrinimas
   Nukrypdamos nuo Direktyvos 2002/55/EB 20 straipsnio valstybės narės gali nustatyti, kad saugotinos veislės sėklą galimą patikrinti kaip „standartinę saugotinos veislės sėklą“, jeigu ji atitinka šiuos reikalavimus:

               a)

               sėkla atitinka Direktyvoje 2002/55/EB numatytus prekybos standartine sėkla reikalavimus, išskyrus reikalavimus dėl mažiausio veislinio grynumo;

               b)

               sėkla yra pakankamai grynos veislės.

         12 straipsnis
   Sėklos bandymai
   1.   Valstybės narės užtikrina, kad būtų atliekami bandymai siekiant patikrinti, ar saugotinų veislių sėkla atitinka 10 ir 11 straipsniuose numatytus reikalavimus.
   2.   Bandymai, nurodyti 1 dalyje, atliekami taikant dabartinius tarptautinius metodus, arba, jei tokių metodų nėra – taikant bet kokius tinkamus metodus.
   3.   Valstybės narės užtikrina, kad atliekant pirmoje pastraipoje nurodytus bandymus mėginiai būtų paimti iš vienodų siuntų. Jos užtikrina, kad būtų taikomos Direktyvos 2002/55/EB 25 straipsnio 2 dalyje numatytos taisyklės dėl siuntos svorio ir mėginio svorio.
   13 straipsnis
   Sėklos auginimo regionas
   1.   Valstybės narės užtikrina, kad saugotinos veislės sėkla būtų auginama tik kilmės regione.
   Jeigu dėl tam tikros aplinkos problemos sėkla negali būti auginama, valstybės narės gali patvirtinti papildomus sėklos auginimo regionus, atsižvelgdamos į informaciją, gautą iš augalų genetinių išteklių institucijų arba valstybių narių šiam tikslui pripažintų organizacijų. Tačiau tuose papildomuose regionuose užauginta sėkla gali būti naudojama tik kilmės regione.
   2.   Valstybės narės praneša Komisijai ir kitoms valstybėms narėms apie papildomus regionus, kuriuos jos ketina patvirtinti sėklai auginti, kaip numatyta 1 dalyje.
   Komisija ir kitos valstybės narės per dvidešimt darbo dienų nuo šių pranešimų gavimo gali paprašyti pranešti apie tai Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatiniam komitetui. Jei reikia, remiantis Direktyvos 2002/55/EB 48 straipsnio 1 dalies b punktu, priimamas tokių regionų paskyrimo apribojimams arba sąlygoms nustatyti.
   Jeigu nei Komisija, nei valstybės narės nepateikia prašymo, kaip numatyta antrojoje pastraipoje, atitinkama valstybė narė gali patvirtinti papildomus sėklos auginimo regionus, kaip buvo pranešusi.
   14 straipsnis
   Prekybos sąlygos
   1.   Valstybės narės užtikrina, kad saugotinos veislės sėkla būtų prekiaujama tik esant tokioms sąlygoms:

               a)

               ji užauginta savo kilmės regione arba 13 straipsnyje nurodytame regione;

               b)

               ja prekiaujama tik savo kilmės regione.

         2.   Nukrypdamos nuo 1 dalies b punkto nuostatų, valstybės narės gali patvirtinti papildomus saugotinos veislės sėklos pardavimo regionus savo teritorijoje, su sąlyga, kad tuose regionuose ir kilmės regionuose tos veislės natūralios ir pusiau natūralios buveinės būtų panašios.
   Jeigu valstybės narės patvirtina tokius papildomus regionus, jos užtikrina, kad veislei išsaugoti jos kilmės regione būtų paliktas toks sėklos kiekis, kurio reikia norint išauginti bent 15 straipsnyje nurodytą kiekį.
   Valstybės narės praneša Komisijai ir kitoms valstybėms narėms apie tokių regionų patvirtinimą.
   3.   Jeigu valstybės narės patvirtina papildomus sėklos auginimo regionus pagal 13 straipsnio nuostatas, jos nesinaudoja šio straipsnio 2 dalyje numatyta leidžiančia nukrypti nuostata.
   15 straipsnis
   Kiekybiniai apribojimai
   Kiekviena valstybė narė užtikrina, kad kiekvienos saugotinos veislės per metus parduodamas sėklos kiekis neviršytų kiekio, kurio reikia atitinkamų rūšių daržovėms auginti I priede nurodytame plote (ha).
   16 straipsnis
   Kiekybinių apribojimų taikymas
   1.   Valstybės narės užtikrina, kad augintojai prieš kiekvieno auginimo sezono pradžią joms praneštų apie sėklos auginimo apimtį ir vietą.
   2.   Jeigu remiantis 1 dalyje nurodytais pranešimais galima manyti, kad 15 straipsnyje nustatytas kiekis bus viršytas, valstybė narė kiekvienam atitinkamam augintojui paskiria kiekį, kurį jis gali parduoti per atitinkamą auginimo sezoną.
   17 straipsnis
   Pakuočių plombavimas
   1.   Valstybės narės užtikrina, kad saugotinų veislių sėkla būtų parduodama tik uždarytose pakuotėse, ant kurių uždėta plomba.
   2.   Sėklos pakuotės turi būti tiekėjo užplombuotos taip, kad atidarant pakuotę plomba būtų sugadinama arba ant tiekėjo etiketės ar pakuotės matytųsi sugadinimo ženklai.
   3.   Siekiant užtikrinti, kad pakuotė būtų užplombuota pagal 2 dalies nuostatas, plombavimo sistemai turi priklausyti bent etiketė arba uždėta plomba.
   18 straipsnis
   Ženklinimas etiketėmis
   Valstybės narės užtikrina, kad saugotinos veislės sėklos pakuotės arba konteineriai būtų ženklinami tiekėjo etikete arba spausdintu užrašu, arba spaudu, kuriuose pateikiama ši informacija:

               a)

               tekstas „EB taisyklės ir standartai“;

               b)

               už etikečių tvirtinimą atsakingo asmens pavardė ir adresas arba jo tapatybės ženklas;

               c)

               plombavimo metai, parašyti taip: „užplombuota…“ (metais), arba paskutinės atrankos paskutiniams daigumo bandymams metai, parašyti taip: „atrinkta…“ (metais);

               d)

               rūšis;

               e)

               saugotinos veislės pavadinimas;

               f)

               tekstas „sertifikuota saugotinos veislės sėkla“ arba „standartinė saugotinos veislės sėkla“;

               g)

               kilmės regionas;

               h)

               kai sėklos auginimo regionas skiriasi nuo kilmės regiono, nurodomas sėklos auginimo regionas;

               i)

               siuntos numeris, kurį suteikė už etikečių tvirtinimą atsakingas asmuo;

               j)

               deklaruojamas neto ar bruto svoris arba deklaruojamas sėklų skaičius;

               k)

               kai nurodomas svoris ir naudojami granuliuoti pesticidai, dražė ar kiti kieti priedai, nurodomas cheminio apdorojimo būdas ar priedo rūšis, taip pat sėklų žiupsnių ar grynų sėklų svorio ir bendro svorio apytikslis santykis.

         19 straipsnis
   Nustatyta tvarka atliekami vegetaciniai bandymai
   Valstybės narės užtikrina, kad su saugotinos veislės, kuria prekiaujama laikantis šios direktyvos, sėklai nustatyta tvarka būtų atliekami vegetaciniai bandymai – atsitiktinės patikros, siekiant nustatyti veislės tapatumą ir veislinį grynumą.
   Nustatyta tvarka atliekami vegetaciniai bandymai, nurodyti 1 dalyje, atliekami taikant dabartinius tarptautinius metodus, arba, jei tokių metodų nėra – taikant bet kokius tinkamus metodus.
   20 straipsnis
   Stebėsena
   Valstybės narės, vykdydamos oficialią sėklos auginimo ir prekybos ja stebėseną, užtikrina, kad sėkla atitiktų šio skyriaus nuostatas, atkreipdamos ypatingą dėmesį į veislę, sėklos auginimo vietoves ir kiekį.

      III SKYRIUS

         Veislės, kurios išvestos, kad galėtų augti tam tikromis sąlygomis

      I skirsnis

         Veislių, kurios išvestos, kad galėtų augti tam tikromis sąlygomis, patvirtinimas

   21 straipsnis
   Veislės, kurios išvestos, kad galėtų augti tam tikromis sąlygomis
   1.   Valstybės narės gali patvirtinti veisles, kurios išvestos, kad galėtų augti tam tikromis sąlygomis, jeigu laikomasi 23 ir 23 straipsniuose nurodytų reikalavimų.
   2.   Valstybės narės gali patvirtinti veislę, kuri išvesta, kad galėtų augti tam tikromis sąlygomis, kaip veislę, kurios sėkla gali būti tikrinama tik kaip „standartinės veislės, kuri išvesta, kad galėtų augti tam tikromis sąlygomis, sėkla“. Tokia veislė į bendrąjį daržovių veislių katalogą įtraukiama kaip „veislė, kuri išvesta, kad galėtų augti tam tikromis sąlygomis ir kurios sėkla tikrinama remiantis Komisijos direktyvos 2009/145/EB 26 straipsniu“.
   22 straipsnis
   Esminiai reikalavimai
   1.   Kad veislė būtų patvirtinta kaip veislė, kuri išvesta, kad galėtų augti tam tikromis sąlygomis, kaip nurodyta 1 straipsnio 1 dalies b punkte, ji neturės tikrosios vertės komercinei kultūrų gamybai, bet išvesta tam, kad galėtų augti tam tikromis sąlygomis.
   Laikoma, kad veislė išvesta taip, kad galėtų augti tam tikromis sąlygomis, jeigu ji buvo išvesta, kad galėtų augti tam tikromis agrotechninėmis, klimato ar dirvožemio sąlygomis.
   2.   Nukrypdamos nuo Direktyvos 2003/91/EB 1 straipsnio 2 dalies nuostatų valstybės narės gali nustatyti savo nuostatas, susijusias su veislių, kurios išvestos, kad galėtų augti tam tikromis sąlygomis, išskirtinumu, stabilumu ir vienodumu.
   Tokiais atvejais valstybės narės užtikrina, kad išskirtinumo ir stabilumo atžvilgiu taikomi bent jau požymiai, nurodyti:

               a)

               techniniuose klausimynuose, susijusiuose su Bendrijos augalų veislių tarnybos (BAVT) bandymų protokolais, kurie išvardyti Direktyvos 2003/91/EB I priede ir taikomi toms rūšims; arba

               b)

               Tarptautinės naujų augalų veislių apsaugos sąjungos (TNAVAS) gairių, išvardytų Direktyvos 2003/91/EB II priede ir taikomų toms rūšims, techniniuose klausimynuose.

         Vienodumas vertinamas taikant Direktyvą 2003/91/EB.
   Tačiau, jeigu vienodumo laipsnis nustatomas pagal netipiškus augalus, taikomas 10 % standartinis generalinės aibės nuokrypis ir bent 90 % priėmimo tikimybė.
   23 straipsnis
   Procedūriniai reikalavimai
   Nukrypstant nuo Direktyvos 2002/55/EB 7 straipsnio 1 dalies, oficialaus tyrimo nereikia, jeigu sprendimui dėl veislių, kurios išvestos, kad galėtų augti tam tikromis sąlygomis, patvirtinimo priimti pakanka toliau nurodytos informacijos:

               a)

               veislės, kuri išvesta, kad galėtų augti tam tikromis sąlygomis, apibūdinimas ir pavadinimas;

               b)

               neoficialių bandymų rezultatai;

               c)

               praktinės auginimo, dauginimo ir naudojimo patirties žinios, kaip pareiškėjo pranešta atitinkamai valstybei narei;

               d)

               kita informacija, visų pirma iš augalų genetinių išteklių institucijų arba valstybių narių šiam tikslui pripažintų organizacijų.

         24 straipsnis
   Nepatvirtinimas
   Veislės, kuri išvesta, kad galėtų augti tam tikromis sąlygomis, neleidžiama įtraukti į nacionalinį veislių katalogą, jeigu:

               a)

               ji jau įtraukta į bendrąjį daržovių veislių katalogą kaip „veislė“, o ne kaip „veislė, kuri išvesta, kad galėtų augti tam tikromis sąlygomis“, arba buvo išbraukta iš bendrojo daržovių veislių katalogo per praėjusius dvejus metus, arba jeigu Direktyvos 2002/55/EB 15 straipsnio 2 dalyje nurodytas laikotarpis baigėsi mažiau nei prieš dvejus metus; arba

               b)

               ji saugoma pagal augalų veislių teisinės apsaugos Bendrijoje nuostatas, nustatytas Reglamente (EB) Nr. 2100/94, arba pagal nacionalinės augalų veislių teisinės apsaugos nuostatas, arba buvo pateikta paraiška dėl tokios teisinės apsaugos taikymo.

         25 straipsnis
   Pavadinimas
   1.   Atsižvelgdamos į veislių, kurios išvestos, kad galėtų augti tam tikromis sąlygomis, pavadinimus, kurie buvo žinomi iki 2000 m. gegužės 25 d., valstybės narės gali leisti nukrypti nuo Reglamento (EB) Nr. 637/2009, išskyrus tuos atvejus, kai toks nukrypimas pažeistų trečiosios šalies pirmumo teises, saugomas pagal to reglamento 2 straipsnį.
   2.   Nepažeisdamos Direktyvos 2002/55/EB 9 straipsnio 2 dalies, valstybės narės gali patvirtinti kelis tos pačios veislės pavadinimus, jeigu tie pavadinimai yra tradiciniai.

      II skirsnis

         Prekyba veislių, kurios išvestos, kad galėtų augti tam tikromis sąlygomis, sėkla

   26 straipsnis
   Tikrinimas
   Taikydamos nuo Direktyvos 2002/55/EB 20 straipsnio leidžiančias nukrypti nuostatas, valstybės narės gali nustatyti, kad veislės, kuri išvesta, kad galėtų augti tam tikromis sąlygomis, sėkla gali būti patikrinta kaip standartinė veislės, kuri išvesta, kad galėtų augti tam tikromis sąlygomis, sėkla, jeigu ji atitinka toliau nurodytus reikalavimus:

               a)

               sėkla atitinka Direktyva 2002/55/EB nustatytus prekybos standartine sėkla reikalavimus, išskyrus reikalavimus dėl mažiausio veislės grynumo;

               b)

               sėkla yra pakankamai grynos veislės.

         27 straipsnis
   Sėklos bandymai
   1.   Valstybės narės užtikrina, kad būtų atliekami bandymai siekiant patikrinti, ar veislių, kurios išvestos, kad galėtų augti tam tikromis sąlygomis, sėkla atitinka 26 straipsnyje nustatytus reikalavimus.
   2.   Bandymai, nurodyti 1 dalyje, atliekami taikant dabartinius tarptautinius metodus, arba, jei tokių metodų nėra – taikant bet kokius tinkamus metodus.
   28 straipsnis
   Kiekybiniai apribojimai
   Valstybės narės užtikrina, kad veislių, kurios išvestos, kad galėtų augti tam tikromis sąlygomis, sėkla būtų prekiaujama mažais pakeliais, kurių svoris nebūtų didesnis už II priede didžiausią nustatytą grynąjį svorį pagal rūšis.
   29 straipsnis
   Pakuočių plombavimas
   1.   Valstybės narės užtikrina, kad veislių, kurios išvestos, kad galėtų augti tam tikromis sąlygomis, sėkla būtų parduodama tik uždarytose pakuotėse, ant kurių uždėta plomba.
   2.   Sėklos pakuotės turi būti tiekėjo užplombuotos taip, kad atidarant pakuotę plomba būtų sugadinama arba ant tiekėjo etiketės ar pakuotės matytųsi sugadinimo ženklai.
   3.   Siekiant užtikrinti, kad pakuotė būtų užplombuota pagal 2 dalies nuostatas, plombavimo sistemai turi priklausyti bent etiketė arba uždėta plomba.
   30 straipsnis
   Ženklinimas etiketėmis
   Valstybės narės užtikrina, kad veislių, kurios išvestos, kad galėtų augti tam tikromis sąlygomis, sėklos pakuotės būtų ženklinamos tiekėjo etikete arba spausdintu užrašu arba spaudu, kuriuose būtų ši informacija:

               a)

               tekstas „EB taisyklės ir standartai“;

               b)

               už etikečių tvirtinimą atsakingo asmens pavardė ir adresas arba jo tapatybės ženklas;

               c)

               plombavimo metai, parašyti taip: „užplombuota…“ (metais), arba paskutinės atrankos paskutiniams daigumo bandymams metai, parašyti taip: „atrinkta…“ (metais);

               d)

               rūšis;

               e)

               veislės pavadinimas;

               f)

               tekstas „veislė, kuri išvesta, kad galėtų augti tam tikromis sąlygomis“;

               g)

               siuntos numeris, kurį suteikė už etikečių tvirtinimą atsakingas asmuo;

               h)

               deklaruojamas neto ar bruto svoris arba deklaruojamas sėklų skaičius;

               i)

               kai nurodomas svoris ir naudojami granuliuoti pesticidai, dražė ar kiti kieti priedai, nurodomas cheminio apdorojimo būdas ar priedo rūšis, taip pat žiupsnių ar grynų sėklų svorio ir bendro svorio apytikslis santykis.

         31 straipsnis
   Nustatyta tvarka atliekami vegetaciniai bandymai
   Valstybės narės užtikrina, kad veislės, kuri išvesta, kad galėtų augti tam tikromis sąlygomis, sėklai nustatyta tvarka būtų atliekami vegetaciniai bandymai – atsitiktinės patikros, siekiant nustatyti veislės tapatumą ir veislinį grynumą.
   Nustatyta tvarka atliekami vegetaciniai bandymai, nurodyti 1 dalyje, atliekami taikant dabartinius tarptautinius metodus, arba, jei tokių metodų nėra – taikant bet kokius tinkamus metodus.
   32 straipsnis
   Stebėsena
   Valstybės narės, vykdydamos oficialią sėklos auginimo ir prekybos ja stebėseną, užtikrina, kad sėkla atitiktų šio skyriaus nuostatas, atkreipdamos ypatingą dėmesį į veislę ir kiekį.

      IV SKYRIUS

         Bendrosios ir baigiamosios nuostatos

   33 straipsnis
   Pranešimas
   Valstybės narės užtikrina, kad jų teritorijoje esantys tiekėjai praneštų apie kiekvienos į rinką pateiktos saugotinos veislės ir veislės, kuri išvesta, kad galėtų augti tam tikromis sąlygomis, sėklos kiekius per kiekvieną auginimo sezoną.
   Valstybės narės, Komisijai ar kitoms valstybėms narėms paprašius, praneša joms apie savo teritorijoje į rinką pateiktos kiekvienos saugotinos veislės ir veislės, kuri išvesta, kad galėtų augti tam tikromis sąlygomis, sėklos kiekį.
   34 straipsnis
   Pranešimas apie pripažintas augalų genetinių išteklių organizacijas
   Valstybės narės praneša Komisijai apie pripažintas organizacijas, nurodytas 5 straipsnio d punkte, 8 straipsnio 1 dalyje, 13 straipsnio 1 dalyje ir 23 straipsnio d punkte.
   35 straipsnis
   Vertinimas
   Šios direktyvos įgyvendinimą Komisija įvertina iki 2013 m. gruodžio 31 d.
   36 straipsnis
   Perkėlimas į nacionalinę teisę
   1.   Valstybės narės priima įstatymus ir kitus teisės aktus, kurie, įsigalioję ne vėliau kaip 2010 m. gruodžio 31 d., įgyvendina šią direktyvą. Jos nedelsdamos pateikia Komisijai tų nuostatų tekstus, taip pat tų nuostatų ir šios direktyvos atitikties lentelę.
   Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinių teisės aktų nuostatų tekstus.
   37 straipsnis
   Įsigaliojimas
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   38 straipsnis
   Adresatai
   Ši direktyva skirta valstybėms narėms.

      Priimta Briuselyje 2009 m. lapkričio 26 d.

            Komisijos vardu

         Androulla VASSILIOU

            Komisijos narė

      (1)  OL L 193, 2002 7 20, p. 33.

      (2)  OL L 309, 1993 12 13, p. 1.

      (3)  OL L 378, 2004 12 23, p. 1.

      (4)  OL L 162, 2004 4 30, p. 18.

      (5)  OL L 277, 2005 10 21, p. 1.

      (6)  OL L 254, 2003 10 8, p. 11.

      (7)  OL L 191, 2009 7 23, p. 10.

      (8)  OL L 227, 1994 9 1, p. 1.

      I PRIEDAS

         Prekybai saugotinų veislių sėkla taikomi kiekybiniai apribojimai, kaip nurodyta 15 straipsnyje

                  Botaninis pavadinimas

                  Didžiausias skaičius hektarų, skirtų saugotinoms daržovių veislėms auginti, valstybėje narėje

                     Allium cepa L. – Cepa grupė

                     Brassica oleracea L.

                     Brassica rapa L.

                     Capsicum annuum L.

                     Cichorium intybus L.

                     Cucumis melo L.

                     Cucurbita maxima Duchesne

                     Cynara cardunculus L.

                     Daucus carota L.

                     Lactuca sativa L.

                     Lycopersicon esculentum Mill.

                     Phaseolus vulgaris L.

                     Pisum sativum L. (partim)

                     Vicia faba L. (partim)

                  40

                     Allium cepa L. – Aggregatum grupė

                     Allium porrum L.

                     Allium sativum L.

                     Beta vulgaris L.

                     Citrullus lanatus (Thunb.) Matsum et Nakai

                     Cucumis sativus L.

                     Cucurbita pepo L.

                     Foeniculum vulgare Mill.

                     Solanum melongena L.

                     Spinacia oleracea L.

                  20

                     Allium fistulosum L.

                     Allium schoenoprasum L.

                     Anthriscus cerefolium (L.) Hoffm.

                     Apium graveolens L.

                     Asparagus officinalis L.

                     Cichorium endivia L.

                     Petroselinum crispum (Mill.) Nyman ex A. W. Hill

                     Phaseolus coccineus L.

                     Raphanus sativus L.

                     Rheum rhabarbarum L.

                     Scorzonera hispanica L.

                     Valerianella locusta (L.) Laterr.

                     Zea mays L. (partim)

                  10

      II PRIEDAS

         Didžiausias grynasis pakelio svoris, kaip nurodyta 28 straipsnyje

                  Botaninis pavadinimas

                  Didžiausias grynasis pakelio svoris (gramais)

                     Phaseolus coccineus L.

                     Phaseolus vulgaris L.

                     Pisum sativum L. (partim)

                     Vicia faba L. (partim)

                     Spinacia oleracea L.

                     Zea mays L. (partim)

                  250

                     Allium cepa L. – Aggregatum grupė

                     Allium fistulosum L.

                     Allium porrum L.

                     Allium sativum L.

                     Anthriscus cerefolium (L.) Hoffm.

                     Beta vulgaris L.

                     Brassica rapa L.

                     Cucumis sativus L.

                     Cucurbita maxima Duchesne

                     Cucurbita pepo L.

                     Daucus carota L.

                     Lactuca sativa L.

                     Petroselinum crispum (Mill.) Nyman ex A. W. Hill

                     Raphanus sativus L.

                     Scorzonera hispanica L.

                     Valerianella locusta (L.) Laterr.

                  25

                     Allium schoenoprasum L.

                     Apium graveolens L.

                     Asparagus officinalis L.

                     Brassica oleracea L. (visi)

                     Capsicum annuum L.

                     Cichorium endivia L.

                     Cichorium intybus L.

                     Citrullus lanatus (Thunb.) Matsum et Nakai

                     Cucumis melo L.

                     Cynara cardunculus L.

                     Lycopersicon esculentum Mill.

                     Foeniculum vulgare Mill.

                     Rheum rhabarbarum L.

                     Solanum melongena L.

                  5


title: 2006 m. gruodžio 5 d. Komisijos direktyva 2006/124/EB, iš dalies keičianti Tarybos direktyvą 92/33/EEB dėl prekybos daržovių dauginamąja ir sodinamąja medžiaga, išskyrus sėklą, ir Tarybos direktyvą 2002/55/EB dėl prekybos daržovių sėkla   (Tekstas svarbus EEE)

text:
6.12.2006

               LT

               Europos Sąjungos oficialusis leidinys

               L 339/12

      KOMISIJOS DIREKTYVA 2006/124/EB
   2006 m. gruodžio 5 d.
   iš dalies keičianti Tarybos direktyvą 92/33/EEB dėl prekybos daržovių dauginamąja ir sodinamąja medžiaga, išskyrus sėklą, ir Tarybos direktyvą 2002/55/EB dėl prekybos daržovių sėkla
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1992 m. balandžio 28 d. Tarybos direktyvą 92/33/EEB dėl prekybos daržovių dauginamąja ir sodinamąja medžiaga, išskyrus sėklą (1), ypač į jos 1 straipsnio 3 dalį,
   atsižvelgdama į 2002 m. birželio 13 d. Tarybos direktyvą 2002/55/EB dėl prekybos daržovių sėkla (2), ypač į jos 2 straipsnio 2 dalį ir 45 straipsnį,
   kadangi:

               (1)

               Direktyva 2002/55/EB netaikoma visoms augalų gentims ir rūšims, kurioms taikoma Direktyva 92/33/EEB. Tikslinga išplėsti Direktyvos 2002/55/EB taikymo sritį, kad ji būtų taikoma toms pačioms gentims ir rūšims, kaip ir numatytosios Direktyvoje 92/33/EEB.

               (2)

               Direktyvos 2002/55/EB ir 92/33/EEB nėra taikomos Zea mays L (pūsti arba cukriniai kukurūzai), t. y. augalams, kurių daug auginama kai kuriose naujosiose valstybėse narėse. Tikslinga į abiejų direktyvų taikymo sritį įtraukti Zea mays L. Nors bendrąją žemės ūkio politiką reglamentuojančiuose teisės aktuose kukurūzai, įskaitant pūstus ir cukrinius, priskiriami javams, cukrinių ir pūstų kukurūzų sėjai skirtai sėklai reikia taikyti tam tikrus prekybos daržovių sėklomis teisės aktus.

               (3)

               Atsižvelgiant į mokslo žinių raidą paaiškėjo, kad daugelis direktyvose 92/33/EEB ir 2002/55/EB vartojamų botaninių pavadinimų yra neteisingi arba abejotino autentiškumo. Šiuos pavadinimus reikėtų suderinti su pavadinimais, įprastai priimtinais tarptautiniu lygiu.

               (4)

               Todėl direktyvas 92/33/EEB ir 2002/55/EB reikia atitinkamai iš dalies pakeisti.

               (5)

               Šioje direktyvoje numatytos priemonės atitinka Žemės ūkio, sodininkystės, daržininkystės ir miškininkystės sėklų bei dauginamosios medžiagos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 92/33/EEB II priede išvardytos gentys ir rūšys keičiamos šios direktyvos priede nurodytomis gentimis ir rūšimis.
   2 straipsnis
   Direktyva 2002/55/EB iš dalies keičiama taip:

               1)

               2 straipsnio 1 dalies b punkte išvardytos gentys ir rūšys keičiamos šios direktyvos priede nurodytomis gentimis ir rūšimis;

               2)

               II priedo 3 dalies a punktas iš dalies keičiamas taip:

                           a)

                           abėcėlės tvarka įterpiami šie įrašai:

                                       „Allium fistulosum

                                       97

                                       0,5

                                       65“

                                       „Allium sativum

                                       97

                                       0,5

                                       65“

                                       „Allium schoenoprasum

                                       97

                                       0,5

                                       65“

                                       „Rheum rhabarbarum

                                       97

                                       0,5

                                       70“

                                       „Zea mays

                                       98

                                       0,1

                                       85“;

                           b)

                           „Brassica oleracea (kiti porūšiai)“ keičiama į „Brassica oleracea (išskyrus žiedinį kopūstą)“;

                           c)

                           „Brassica pekinensis“ keičiama į „Brassica rapa (kiniškas kopūstas)“;

                           d)

                           „Brassica rapa“ keičiama į „Brassica rapa (ropė)“;

                           e)

                           „Lycopersicon lycopersicum“ keičiama į „Lycopersicon esculentum“;

               3)

               III priedo 2 dalis iš dalies keičiama taip:

                           a)

                           abėcėlės tvarka įterpiami šie įrašai:

                                       „Allium fistulosum

                                       15“

                                       „Allium sativum

                                       20“

                                       „Allium schoenoprasum

                                       15“

                                       „Rheum rhabarbarum

                                       135“

                                       „Zea mays

                                       1 000“;

                           b)

                           „Brassica pekinensis“ išbraukiama;

                           c)

                           „Lycopersicon lycopersicum“ keičiama į „Lycopersicon esculentum“.

         3 straipsnis
   1.   Valstybės narės priima įstatymus ir kitus teisės aktus, kurie, įsigalioję iki 2007 m. birželio 30 d., įgyvendina šią direktyvą. Jos nedelsdamos pateikia Komisijai tų nuostatų tekstus ir tų nuostatų bei šios direktyvos koreliacijos lentelę.
   Jos taiko šias nuostatas nuo 2007 m. liepos 1 d. Vis dėlto oficialaus veislių (priklausančių Allium cepa L. (aggregatum grupė), Allium fistulosum L., Allium sativum L., Allium schoenoprasum L., Rheum rhabarbarum L. ir Zea mays L.) pripažinimo nuostatų taikymą jos gali atidėti iki 2009 m. gruodžio 31 d.
   Valstybės narės, priimdamos nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės pateikia Komisijai šios direktyvos taikymo srityje priimtų nacionalinių teisės aktų pagrindinių nuostatų tekstus.
   4 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   5 straipsnis
   Ši direktyva skirta valstybėms narėms.

      Priimta Briuselyje, 2006 m. gruodžio 5 d.

            Komisijos vardu

         Markos KYPRIANOU

            Komisijos narys

      (1)  OL L 157, 1992 6 10, p. 1. Direktyva su paskutiniais pakeitimais, padarytais Komisijos sprendimu 2005/55/EB (OL L 22, 2005 1 26, p. 17).

      (2)  OL L 193, 2002 7 20, p. 33. Direktyva su paskutiniais pakeitimais, padarytais Direktyva 2004/117/EB (OL L 14, 2005 1 18, p. 18).

      PRIEDAS

                     „Allium cepa L.

                                 —

                                    Cepa grupė

                     Valgomasis svogūnas

                                 —

                                    Aggregatum grupė

                     Askaloninis česnakas

                        Allium fistulosum L.

                     Tuščialaiškis česnakas

                        Allium porrum L.

                     Daržinis poras

                        Allium sativum L.

                     Valgomasis česnakas

                        Allium schoenoprasum L.

                     Laiškinis česnakas

                        Anthriscus cerefolium (L.) Hoffm.

                     Daržinis builis

                        Apium graveolens L.

                     Valgomasis
                     salieras

                        Asparagus officinalis L.

                     Vaistinis smidras

                        Beta vulgaris L.

                     Raudonasis burokėlis,
                     mangoldas

                        Brassica oleracea L.

                     Garbanotasis kopūstas
                     Žiedinis kopūstas
                     Brokolis
                     Briuselio kopūstas
                     Savojos kopūstas
                     Baltasis gūžinis kopūstas
                     Raudonasis gūžinis kopūstas
                     Ropinis kopūstas

                        Brassica rapa L.

                     Kininis bastutis
                     Ropė

                        Capsicum annuum L.

                     Vienametė paprika

                        Cichorium endivia L.

                     Salotinė garbanotoji trūkažolė
                     Salotinė plačialapė trūkažolė

                        Cichorium intybus L.

                     Paprastoji trūkažolė

                        Citrullus lanatus (Thunb.) Matsum. et Nakai

                     Tikrasis arbūzas

                        Cucumis melo L.

                     Sėjamasis melionas

                        Cucumis sativus L.

                     Paprastasis ilgavaisis agurkas
                     Paprastasis trumpavaisis agurkas

                        Cucurbita maxima Duchesne

                     Didysis moliūgas

                        Cucurbita pepo L.

                     Paprastasis moliūgas

                        Cynara cardunculus L.

                     Daržovinis artišokas
                     Dygusis artišokas

                        Daucus carota L.

                     Paprastoji morka

                        Foeniculum vulgare Mill.

                     Paprastasis pankolis

                        Lactuca sativa L.

                     Sėjamoji salota

                        Lycopersicon esculentum Mill.

                     Valgomasis pomidoras

                        Petroselinum crispum (Mill.) Nyman ex A. W. Hill

                     Sėjamoji petražolė

                        Phaseolus coccineus L.

                     Raudonžiedė pupelė

                        Phaseolus vulgaris L.

                     Žemaūgė daržinė pupelė
                     Vijoklinė daržinė pupelė

                        Pisum sativum L. (partim)

                     Sėjamasis žirnis

                        Raphanus sativus L.

                     Valgomasis ridikas

                        Rheum rhabarbarum L.

                     Daržovinis rabarbaras

                        Scorzonera hispanica L.

                     Valgomoji gelteklė

                        Solanum melongena L.

                     Baklažanas

                        Spinacia oleracea L.

                     Daržinis špinatas

                        Valerianella locusta (L.) Laterr.

                     Salotinė sultenė

                        Vicia faba L. (partim)

                     Pupa

                        Zea mays L. (partim)

                     Paprastasis kukurūzas, saldžiųjų veislių grupė“